คือลืมกินยาคุม3วันค่ะพอนึกได้ก็เลยกินทีเดียว4เม็ดตอนเที่ยงๆวันต่อมาก็เริ่มแผงใหม่เลยค่ะ ตอนนี้มีอาการผะอืดผือม เวียนหัว เหนื่อยๆจะเป็นไรไกมค่ะ
สวัสดีค่ะ โดยปกติ หากลืมทานยาคุมกำเนิดไป 3 วัน แนะนำควรหยุดทานไปก่อน แล้วรอให้มีเลือดออกมา แล้วจึงเริ่มทานยาคุมกำเนิดแผงใหม่ค่ะ แต่ในช่วงที่รอให้มีเลือดออก และช่วงที่เริ่มทานยาคุมแผงใหม่ไป 7 วัน ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ก่อนค่ะหรืออีกทางเลือกหนึ่ง อาจทานยาคุมกำเนิดเม็ดที่ลืมก่อนหน้านั้นไปเพียง 1 เม็ด แล้วทานเม็ดที่ต้องทานในวันนั้น ตามเวลาเดิมปกติ ซึ่งจะเท่ากับทานไป 2 เม็ดใน 1 วัน ไม่ควรทานทีเดียว 4 เม็ด เพราะจะไม่ได้ช่วยเพิ่มประสิทธิภาพในการป้องกันการตั้งครรภ์ แต่จะทำให้ได้รับผลข้างเคียงเพิ่มโดยไม่จำเป็นค่ะดังนั้น อาการพะอืดพะอม เวียนหัว เหนื่อยๆ ก็น่าจะเกิดจากผลข้างเคียงของยาคุมกำเนิดได้ค่ะ ซึ่งจะค่อยๆ ดีขึ้นเองเมื่อเวลาผ่านไปค่ะและหากได้เริ่มทานยาคุมแผงใหม่ไปแล้ว ในช่วง 7 วันแรก ก็ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ก่อนค่ะ